2020. gada 25. martā Rīkojums Nr. 129

Rīgā (prot. Nr. 17 17. §)

**Par civilo ekspertu dalības laika pagarināšanu Eiropas Drošības un sadarbības organizācijas Speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilo ekspertu Vladimira Bobrovska (personas kods (ierobežotas pieejamības informācija)), Reiņa Janevica (personas kods (ierobežotas pieejamības informācija)), Sanda Kalēja (personas kods (ierobežotas pieejamības informācija)) un Didža Nīmanta (personas kods (ierobežotas pieejamības informācija)) (turpmāk – civilie eksperti) dalības laika pagarināšanu Eiropas Drošības un sadarbības organizācijas Speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 2.1 punktu, 7.2. apakšpunktu un 8. punktu noteikt, ka:

2.1. V. Bobrovska dalības laiku starptautiskajā misijā pagarina līdz 2020. gada 28. oktobrim;

2.2. R. Janevica dalības laiku starptautiskajā misijā pagarina līdz 2020. gada 9. decembrim;

2.3. S. Kalēja dalības laiku starptautiskajā misijā pagarina līdz 2021. gada 14. janvārim;

2.4. D. Nīmanta dalības laiku starptautiskajā misijā pagarina līdz 2020. gada 3. jūnijam.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajiem ekspertiem netiek izmaksāta noteikumu 15. punktā minētā piemaksa;

3.2. saskaņā ar noteikumu 14. punktu civilajiem ekspertiem netiek segti citi noteikumu 16. un 17. punktā minētie izdevumi, izņemot šā rīkojuma 4. punktā minētos izdevumus.

4. Saskaņā ar noteikumu 16.2. apakšpunktu paredzēt, ka civilajiem ekspertiem sedz veselības apdrošināšanas izdevumus, nepārsniedzot  129 *euro* mēnesī katram.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 3 381 *euro* apmērā šā rīkojuma 4. punktā minēto izdevumu segšanai.

6. Finanšu ministrijai precizēt un palielināt Ārlietu ministrijas budžeta bāzes izdevumus programmā 97.00.00 "Nozaru vadība un politikas plānošana" par 59 *euro* civilo ekspertu darbības nodrošināšanai no 2021. gada 1. janvāra.

Ministru prezidents A. K. Kariņš

Ārlietu ministrs E. Rinkēvičs